Δημήτριος Κελτεμλίδης

Ο Δημήτριος (Τάκης) Θ. Κελτεμλίδης (1916 - Φεβρουάριος 2001) ήταν Έλληνας γεωπόνος και αντιστασιακός , βουλευτής με την ΕΔΑ, μυκητολόγος και συγγραφέας 7 έργων για τα μανιτάρια.

 Βιογραφία 
Γεννήθηκε στην Κωνσταντινούπολη (γιος του Θεόδωρου Κελτεμλίδη) και σπούδασε γεωπονική στο πανεπιστήμιο της γενέτειράς του. Ανέπτυξε αντιστασιακή δράση με το ΕΑΜ και νωρίτερα πολέμησε στην Αλβανία με το βαθμό του Ανθυπολοχαγού. Για την αντιστασιακή του δράση τιμωρήθηκε με εξορίες στον Άη Στράτη και στη Μακρόνησο. Παντρεύτηκε την Ελένη Μπενά (1920-2017), επίσης βουλευτή της ΕΔΑ και αντιστασιακή. Απέκτησαν 1 κόρη, τη ΜαρίαΒιογραφικό του Τάκη Κελτεμλίδη στο Biblionet.gr.

 Πολιτικός 
Εξελέγη βουλευτής με την ΕΔΑ στο νομό Θεσσαλονίκης στις εκλογές του 1958. Συνολικά εξελέγη 3 φορές στη συμπρωτεύουσα (στις εκλογές του 1961 εξελέγη βουλευτής με το ΠΑΜΕ) και επανεξελέγη στην περιφέρεια Π.Δ. Θεσσαλονίκης (πρώην Δήμου Θεσσαλονίκης) το 1963. Εξελέγη επίσης μέλος της κεντρικής επιτροπής του ΚΚΕ από το 8ο συνέδριο του κόμματος το 1961Ριζοσπάστης, ΤΟ 8ο ΣΥΝΕΔΡΙΟ ΤΟΥ ΚΚΕ, 16-1-2005, ανάκτηση 19-5-2013..

Μετά τη Μεταπολίτευση εντάχθηκε στο ΚΚΕ εσωτερικού (υποψήφιος ευρωβουλευτής το 1981). 

 Συγγραφέας 
Ασχολήθηκε με τη μυκητολογία και τη συγγραφή έργων για τα είδη των μανιταριών. Ήταν μέλος της Διεθνούς Μυκητολογικής Εταιρείας του Λονδίνου και της Γαλλίας. Το 1982 δημοσίευσε το βιβλίο του "Τα φαρμακερά μανιτάρια του τόπου μας", όπου περιγράφονται διεξοδικά 32 τοξικά μανιτάρια, συνοδευόμενα από ασπρόμαυρα σκίτσα.Τα μανιτάρια της Ελλάδας στη βιβλιογραφία

Τον Φεβρουάριο του 2001 σκοτώθηκε σε τροχαίο δυστύχημα. Κηδεύτηκε στις 23 Φεβρουαρίου 2001 από τον ιερό ναό Αγίου Κωνσταντίνου Πειραιά.Τα Νέα, Κοινωνικά, 22-2-2001.

 Επιλεγμένα έργα 
Τα μανιτάρια του βουνού και του κάμπου, εκδ. Ψύχαλος, Αθήνα, 1990
Τα ελληνικά μανιτάρια και οι λαϊκές ονομασίες τους	εκδ. Ψύχαλος, 1993	
Τα φαρμακευτικά μανιτάρια	(1982)	
Τα μυστικά της ζωής των μανιταριών (2005)- εκδόθηκε μετά το θάνατό του.

 Παραπομπές 

Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με την ΕΔΑ
Κατηγορία:Έλληνες συγγραφείς του 20ού αιώνα
Κατηγορία:Έλληνες κομμουνιστές
Κατηγορία:Μέλη του ΕΑΜ